986 करोड़ रुपए का बजट; ग्रीस-इजराइल की फर्म लगा सकती हैं बोली
Spyware News| Indian Govt Looking For Spyware Like Pegasus भारत सरकार पेगासस जैसा नया स्पाईवेयर तलाश रही है। पेगासस को अमेरिकी सरकार ब्लैकलिस्ट कर चुकी है और भारत में भी यह स्पाईवेयर विवादों में रह चुका है
भारत सरकार पेगासस जैसा नया स्पाईवेयर तलाश रही है। पेगासस को अमेरिकी सरकार ब्लैकलिस्ट कर चुकी है और भारत में भी यह स्पाईवेयर विवादों में रह चुका है, ऐसे में सरकार पेगासस की प्रतिद्वंद्वी सॉफ्टवेयर कंपनियों से डील के बारे में बात कर रही है। मीडिया रिपोर्ट के मुताबिक, ग्रीस-इजराइल समेत दुनिया की 12 सर्विलांस कंपनियां भारत सरकार के सामने बोली लगा सकती हैं।
फाइनेंशियल टाइम्स की रिपोर्ट के मुताबिक, भारत के डिफेंस और इंटेलिजेंस अधिकारी पेगासस बनाने वाली कंपनी NSO का कोई ऐसा कॉम्पिटिटर खोज रहे हैं जो इतना चर्चा में न रहा हो। माना जा रहा है कि सरकार नए स्पाईवेयर के कॉन्ट्रैक्ट के लिए 12 करोड़ डॉलर (986 करोड़ रुपए) तक खर्च करने को तैयार है। इसके लिए करीब 12 कंपनियां बोली लगा सकती हैं।
इन देशों की स्पाईवेयर फर्म भी लगा सकती हैं बोली
इन दोनों कंपनियों के अलावा ऑस्ट्रेलिया, इटली, फ्रांस, बेलारूस और साइप्रस की स्पाईवेयर फर्म भी इसमें बोली लगा सकती हैं। अमेरिका, ब्रिटेन, कनाडा, ऑस्ट्रेलिया और न्यूजीलैंड के पास ऐसे ही स्पाईवेयर हैं, जिन्हें प्राइवेट मिलिट्री कॉन्ट्रैक्टर्स ने नहीं बल्कि देश की ही इंटेलिजेंस एजेंसी ने डेवलप किया है।
भारत को इजराइली कंपनियों के स्पाईवेयर में ज्यादा इंटरेस्ट
यह भी जानकारी सामने आई है कि भारतीय अधिकारी कई स्पाईवेयर में इंटरेस्ट दिखा रहे हैं, जिनमें से अधिकतर को इजराइली कंपनियों ने बनाया है। इजराइल में सबसे एडवांस स्पाईवेयर कंपनियां मौजूद हैं, जो यहां की मिलिट्री के साथ मिलकर स्पाईवेयर बनाती हैं।
स्पाईवेयर के ऑप्शन में क्वॉड्रीम (Quadream) और कॉग्नाइट (Cognyte) शामिल हैं। क्वॉड्रीम को लेकर इजराइली अधिकारियों का कहना है कि वॉशिंगटन पोस्ट के जर्नलिस्ट जमाल खशोगी की मौत के बाद इस स्पाईवेयर को सऊदी असर में बेचे जाने का अप्रूवल मिला था।
कॉग्नाइट को लेकर मेटा की इन्वेस्टिगेशन में बड़े स्तर पर स्पाईवेयर के दुरुपयोग की बात सामने आने पर नॉर्वे के सॉवरीन वेल्थ फंड ने इसका स्टॉक हटा दिया था और अमेरिका की वेरिंट कंपनी ने इसे अपने स्टॉक से अलग कर दिया था।
ग्रीस के स्पाईवेयर प्रेडेटर का नाम जासूसी कांड में आ चुका 
इस मामले की जानकारी रखने वाले सूत्रों ने बताया कि भारतीय अधिकारी ग्रीस की कंपनी Intellexa का स्पाईवेयर खरीदने के बारे में सोच रहे हैं। इस कंपनी ने इजराइली मिलिट्री के पूर्व अधिकारियों की मदद लेकर प्रेडेटर (Predator) नाम का स्पाईवेयर तैयार किया है।
इस स्पाईवेयर का पहले से ही एक जासूसी कांड में नाम आ रहा है, जिसमें ग्रीस के स्पाई चीफ और प्रधानमंत्री भी फंसे हुए हैं। सिजिटन लैब और फेसबुक के मुताबिक, प्रेडेटर कई ऐसे देशों में ऑपरेशनल है जहां मानवाधिकारों का उल्लंघन हो रहा है। इन देशों में मिस्र, सऊदी अरब, मेडागास्कर और ओमान शामिल हैं।
ये खबरें भी पढ़ें...
2021 में सरकार पर लगा था पेगासस से जासूसी कराने का आरोप
2021 में न्यूज पोर्टल ‘द वायर’ ने अपनी रिपोर्ट में दावा किया था कि भारत सरकार ने 2017 से 2019 के दौरान करीब 300 भारतीयों की जासूसी की है। इन लोगों में पत्रकार, वकील, सामाजिक कार्यकर्ता, विपक्ष के नेता और बिजनेसमैन शामिल हैं।
महज एक दशक के अंदर ही इजराइल का पेगासस दुनिया का सबसे ताकतवर जासूसी सॉफ्टवेयर बन गया है और इसे बनाने वाला ग्रुप हजारों करोड़ का मालिक बन गया है। न केवल भारत बल्कि पिछले एक दशक के दौरान दुनिया के 40 देशों को ये सॉफ्टवेयर बेचा गया है। पूरी खबर यहां पढ़ें...
पेगासस पर सुप्रीम कोर्ट में सुनवाई:कमेटी ने रिपोर्ट में कहा- जासूसी की जांच में केंद्र नहीं कर रहा सहयोग; CJI बोले- रिपोर्ट देखनी पड़ेगी
पिछले साल अगस्त में सुप्रीम कोर्ट में चीफ जस्टिस एनवी रमना की बेंच ने पेगासस जासूसी केस में सुनवाई की। इस दौरान सुप्रीम कोर्ट की बनाई हुई कमेटी ने बताया कि उन्हें जासूसी के शक में 29 फोन दिए गए थे, जिनमें से 5 फोन में मालवेयर मिला, लेकिन वो पेगासस था, ये कन्फर्म नहीं कहा जा सकता। कमेटी ने अपनी रिपोर्ट में यह भी कहा कि केस में केंद्र सरकार की ओर से सहयोग नहीं किया जा रहा है। चीफ जस्टिस ने कहा कि रिपोर्ट बड़ी है और इसे पढ़ने में वक्त लगेगा। पूरी खबर यहां पढ़ें...